cyanic-selkie/wikianc huggingface dataset:
টেস্ট ক্রিকেট
টেস্ট মর্যাদাপ্রাপ্ত দল
মে, ২০১৬ সালে আইসিসি ঘোষণা করে যে, ভবিষ্যতে দুই স্তরবিশিষ্ট টেস্ট ক্রিকেট খেলা আয়োজনের চিন্তা-ভাবনা চলছে। এর ফলে খেলায় ব্যাপক দর্শক সমাগমসহ শীর্ষস্থানীয় দলগুলোর খেলা থেকে বিপুল অর্থ উপার্জন হবে বলে আইসিসি আশাবাদী। ২০১৯ সালের শুরুতে উত্তরণ ও অবনমন ব্যবস্থা প্রচলন করা হবে। ফলশ্রুতিতে, আরও দেশ টেস্ট ক্রিকেট খেলার সুযোগ পাবে। ৭ সেপ্টেম্বর, ২০১৬ তারিখে আইসিসি প্রস্তাবিত দুই স্তরবিশিষ্ট খেলার ধারণা থেকে দূরে সরে আসে। অক্টোবর, ২০১৬ সালে আইসিসি ভিন্ন ধাঁচের দুই স্তরবিশিষ্ট টেস্ট খেলা চালু করেছে। এ পদ্ধতিটি উত্তর আমেরিকার পেশাদার ক্রীড়ায় ব্যবহৃত পদ্ধতির অনুরূপ। প্রত্যেক দলই দুই বছরের মধ্যে একে-অপরের বিপক্ষে প্রতিদ্বন্দ্বিতা করবে। ঐ সময়ের মধ্যে শীর্ষস্থানীয় দলগুলো টেস্ট চ্যাম্পিয়নশীপের শিরোপার লড়াইয়ে প্লে-অফ খেলায় মুখোমুখি হবে।
২২ জুন, ২০১৭ তারিখে আইসিসির বার্ষিক সভায় আফগানিস্তান ও আয়ারল্যান্ডকে টেস্ট মর্যাদা দেয়। দলগুলো যথাক্রমে আন্তর্জাতিক ক্রিকেট কাউন্সিলের ১১শ ও ১২শ পূর্ণাঙ্গ সদস্যভূক্ত হয়। জুন, ২০১৮ সালে স্বাগতিক ভারতের বিপক্ষে আফগান দল তাদের ইতিহাসের প্রথম টেস্টে অংশ নেয়।
খেলার সময়সীমা
টেস্ট ক্রিকেটের একটি দিনে তিনটি অধিবেশনে দুই ঘণ্টাব্যাপী সর্বমোট ছয় ঘণ্টা সময় নিয়ে খেলা অনুষ্ঠিত হয়। তন্মধ্যে, মধ্যাহ্নভোজনের জন্যে ৪০ মিনিট ও চাবিরতির জন্যে ২০ মিনিটের বিরতি দেয়া হয়। তবে, অধিবেশনগুলোর সময় ও বিরতিকাল কিছুক্ষেত্রে পরিবর্তিত হতে পারে। খারাপ আবহাওয়া বা নির্ধারিত বিরতির পূর্বেই ইনিংস শেষ হয়ে গেলে এর পরপরই বিরতি দেয়া হয়। খারাপ আবহাওয়ার কারণে খেলার সময় নষ্ট হয়ে গেলে ঘাটতি পূরণে অধিবেশনগুলোর সময় সমন্বয় করা হতে পারে। নির্ধারিত চাবিরতির প্রাক্কালে ব্যাটিংকারী দলের নয় উইকেটের পতন ঘটলে অল-আউটের জন্যে আরও ৩০ মিনিট দেরি করা যেতে পারে। যদি খারাপ আবহাওয়ার কারণে ৯০ বা ততোধিক ওভার সম্পন্ন না হয় তাহলে শেষ অধিবেশনে আরও ৩০ মিনিট বৃদ্ধি করা যেতে পারে। ৫ম দিনের চূড়ান্ত অধিবেশনে আম্পায়ারদ্বয় খেলার ফলাফল আনয়ণে আরও ৩০ মিনিট বৃদ্ধি করতে পারেন।
বর্তমানে টেস্ট খেলা ধারাবাহিকভাবে পাঁচদিনব্যাপী অনুষ্ঠিত হয়। তবে, টেস্ট ক্রিকেট প্রচলনের শুরুরদিকে খেলাগুলো তিন কিংবা চারদিনব্যাপী হতো। ১৯৭৩ সালে নিউজিল্যান্ড-পাকিস্তানের মধ্যকার টেস্ট সর্বশেষ চারদিনব্যাপী অনুষ্ঠিত হয়েছিল। ১৯৮০-এর দশক পর্যন্ত প্রায়শঃই রোববারকে ঘিরে বিশ্রামবার রাখা হতো। এছাড়াও, অসীম সময়ের টেস্ট খেলা অনুষ্ঠিত হতো। এ ধরনের টেস্টে খেলার ফলাফল না আসা পর্যন্ত অনির্দিষ্ট সময় পর্যন্ত চলতো। শেষ অনির্দিষ্টকালের খেলাটি হয়েছিল ১৯৩৮-৩৯ মৌসুমে। সে বার ডারবানে দক্ষিণ আফ্রিকা ও ইংল্যান্ডের খেলাটি শেষপর্যন্ত থেমেছিল ১০দিন পর ইংল্যান্ডের জাহাজ ধরার জন্য।
বৈশ্বিক ক্রিকেট পরিচালনা পরিষদ আইসিসি কর্তৃপক্ষ দিবা-রাত্রির টেস্ট খেলা আয়োজনের প্রচেষ্টা চালিয়েছে। ২০১২ সালে আন্তর্জাতিক ক্রিকেট কাউন্সিল দিবা-রাত্রির টেস্ট খেলা আয়োজনের বিষয়টি নিশ্চিত করে। নভেম্বর, ২০১৫ সালে প্রথমবারের মতো অস্ট্রেলিয়ায় সফরকারী নিউজিল্যান্ডের বিপক্ষে দিবা-রাত্রির টেস্ট খেলায় প্রতিদ্বন্দ্বিতা করে।
খেলা
ইনিংসের মাধ্যমে টেস্ট ক্রিকেট খেলা অনুষ্ঠিত হয়। প্রত্যেক ইনিংসে একদল ব্যাট করে ও অন্য দল বোলিং কিংবা মাঠে অবস্থান করে। সচরাচর একটি টেস্ট খেলায় চারটি ইনিংস খেলা হয়। প্রত্যেক দলই দুইবার ব্যাট ও দুইবার বোলিং করার সুযোগ পায়। প্রথম দিনের খেলা শুরুর পূর্বে ম্যাচ রেফারির উপস্থিতিতে মুদ্রা নিক্ষেপের মাধ্যমে টস করে। টসে বিজয়ী অধিনায়ক দলকে ব্যাটিং কিংবা বোলিং করার বিষয়ে সিদ্ধান্তের কথা জানাবেন।
নিচের অংশে প্রথমে ব্যাটিংকারী দলকে ‘ক দল’ ও প্রতিপক্ষকে ‘খ দলরূপে’ চিহ্নিত করা হয়েছে।
সাধারণতঃ দলগুলো প্রত্যেক ইনিংস শেষে অবস্থান বদল করে। যেমন: ব্যাটিংকারী ‘ক’ দলের ইনিংস শেষ না হওয়া অবধি ‘খ’ দল বোলিং করতে থাকবে। এরপর ‘খ’ দল ব্যাট করতে নামবে ও ‘ক’ দল বোলিং করবে। ‘খ’ দলের ইনিংস শেষ হলে পুনরায় ‘ক’ দল তাদের দ্বিতীয় ইনিংস খেলতে নামবে ও ‘খ’ দল বোলিং করতে থাকবে। এরপর ‘খ’ দল ব্যাটিংয়ে নামবে ও ‘ক’ দল বোলিং করবে। দুই ইনিংসে সংগৃহীত মোট রানের ব্যবধানে বিজয়ী দল নির্ধারিত হবে।
একটি দলের ইনিংস নিম্নবর্ণিত যে-কোন একটিভাবে শেষ হতে পারে:
যদি প্রথম ইনিংস সম্পন্ন হবার পর ‘খ’ দলের প্রথম ইনিংসের সংগ্রহ ‘ক’ দলের ইনিংসের চেয়ে ২০০ বা ততোধিক রানের পার্থক্য হয়, তাহলে ‘ক’ দলের অধিনায়ক ইচ্ছে করলে ‘খ’ দলকে পরমুহুর্তেই পুনরায় তাদের দ্বিতীয় ইনিংস শুরু করার কথা জানাতে পারেন। এ ধরনের জোরপূর্বক অথচ অনিচ্ছাসত্ত্বেও খেলাকে ফলো-অন নামে অভিহিত করা হয়। এ পর্যায়ে তৃতীয় ও চতুর্থ ইনিংসের ধারাবাহিকতা পরিবর্তিত হয়ে যায়। খুব কমক্ষেত্রেই ফলো-অনের কবলে পড়া দলকে খেলায় জয়ী হতে দেখা যায়। টেস্ট ক্রিকেটের ইতিহাসে এ পর্যন্ত মাত্র তিনবার এজাতীয় ঘটনা ঘটেছে। ২৮৫বারেরও অধিক খেলায় ফলো-অনে ফেলা অস্ট্রেলিয়া দল সবগুলো ক্ষেত্রে পরাজয়বরণ করেছিল। ১৮৯৪ ও ১৯৮১ সালে ইংল্যান্ডের কাছে ও ২০০১ সালে ভারতের কাছে তারা পরাজিত হয়েছিল।
খারাপ আবহাওয়া কিংবা আলোক স্বল্পতার ন্যায় অন্যান্য বিষয়ের কারণে টেস্ট খেলার প্রথম দিনের পুরোটা সময় নষ্ট হয়ে গেলে ক দল খ দলের তুলনায় ১৫০ বা অধিক রানের পার্থক্যের কারণে ফলো-অনে পাঠাতে পারে। ২০১৩ সালে নিউজিল্যান্ড দল ইংল্যান্ড গমন করে ও হেডিংলিতে অনুষ্ঠিত সিরিজের দ্বিতীয় টেস্টে বৃষ্টির কারণে প্রথম দিন নষ্ট হলে স্বাগতিক ইংল্যান্ড দল প্রথমে ব্যাটিং করে এ সুযোগ পেয়েছিল। নিউজিল্যান্ড ব্যাটিং করে ইংল্যান্ডের তুলনায় ১৮০ রানে পিছিয়ে ছিল। এরফলে ইংল্যান্ড দল তাদেরকে ফলো-অনে পাঠানোর সুযোগ পেয়েও তারা তা করেনি। এ ঘটনাটি চারদিনের প্রথম-শ্রেণীর ক্রিকেট খেলার অনুরূপ যাতে ১৫০ বা ততোধিক রানের পার্থক্যের কারণে ফলো-অনে পাঠানো হয়। যদি টেস্ট খেলা ২ দিন বা কম হয় তখন ১০০ রানের পার্থক্যকে প্রধান মানদণ্ড ধরা হয়।
৮০ ওভার শেষে বোলিংকারী দলের অধিনায়ক ইচ্ছে করলে নতুন বল সংগ্রহ করতে পারেন। সাধারণতঃ দলনেতা এ সুযোগকে কাজে লাগান। পুরনো বলের তুলনায় নতুন বল বেশ শক্ত ও মসৃণ আকারে হয়। ফলে, দ্রুতগতিসম্পন্ন বোলারের অনুকূলে বাউন্সের জন্য নতুন বল ব্যবহার করা হয়। তবে পুরনো বল খসখসে হয়ে পড়ায় স্পিন বোলার রিভার্স সুইংয়ে সফলতা পান। এ ক্ষেত্রে নতুন বল নেবার ক্ষেত্রে তিনি দেরি করতে পারেন। নতুন বল নেবার আরও ৮০ ওভার পর আরো একটি নতুন বল নেয়া যাবে।
টেস্ট খেলায় নিম্নবর্ণিত ছয় ধরনের ফলাফলের যে-কোন একটি হতে পারে:
প্রতিযোগিতা
টেস্ট ক্রিকেট খেলা প্রায়শঃই দুই দলের মধ্যকার একগুচ্ছ খেলা যা সিরিজ আকারে অনুষ্ঠিত হয়ে থাকে। সাধারণতঃ সবগুলো খেলাই স্বাগতিক দেশে আয়োজন করা হয়। প্রায়শঃই বিজয়ী দলকে চিরস্থায়ী ট্রফি পুরস্কার হিসেবে হস্তান্তর করা হয়। সর্বাপেক্ষা জনপ্রিয় ট্রফি হিসেবে রয়েছে অ্যাশেজ। এ ট্রফি ইংল্যান্ড ও অস্ট্রেলিয়ার মধ্যকার বিজয়ীকে দেয়া হয়। টেস্ট ক্রিকেটের দ্বি-পক্ষীয় ব্যবস্থার ব্যতিক্রম হিসেবে ১৯১২ সালের ত্রি-দেশীয় প্রতিযোগিতায় ইংল্যান্ড, অস্ট্রেলিয়া ও দক্ষিণ আফ্রিকা এবং ১৯৯৮-৯৯ ও ২০০১-০২ মৌসুমের এশিয়ান টেস্ট চ্যাম্পিয়নশীপ প্রতিযোগিতা অনুষ্ঠিত হয়েছে। প্রতিযোগিতাগুলোয় বাংলাদেশ, ভারত, শ্রীলঙ্কা ও পাকিস্তান দল অংশ নিয়েছিল।
টেস্ট সিরিজে খেলার সংখ্যা এক থেকে সাতটি পর্যন্ত হতে পারে। ১৯৯০-এর দশকের শুরুরদিক পর্যন্ত দুইটি জাতীয় ক্রিকেট সংস্থার ব্যবস্থাপনায় আন্তর্জাতিক দলগুলোর মধ্যকার টেস্ট সিরিজ আয়োজনে স্বাগতিক দল কর্তৃক আম্পায়ারদেরকে মনোনয়ন দেয়া হতো। টেস্ট ক্রিকেটে অধিকসংখ্যক দেশের অংশগ্রহণ ও একদিনের ক্রিকেটের জনপ্রিয়তার সাথে মিল রেখে আইসিসি দর্শকদের আগ্রহের কথা বিবেচেনায় এনে ঘূর্ণায়মান পদ্ধতির প্রবর্তন করে। এতে বারোটি টেস্ট দলের সকলেই ছয় বছরে একে-অপরের বিপক্ষে মোকাবেলা করবে। এছাড়াও, আনুষ্ঠানিকভাবে র‌্যাঙ্কিং ব্যবস্থা রয়েছে। সর্বোচ্চ র‌্যাঙ্কিংধারী দলকে ট্রফি প্রদান করা হয়। এ পদ্ধতির ফলে আইসিসি থেকে আম্পায়ারদেরকে খেলা পরিচালনা দায়িত্ব দেয়া হয়। এগারো আম্পায়ার নিয়ে গঠিত এলিট প্যানেল প্রতিষ্ঠা করা হয়েছে। এ প্যানেলের সাথে অতিরিক্ত সহায়কের ভূমিকায় রয়েছে আন্তর্জাতিক প্যানেল। এতে প্রত্যেকটি টেস্টখেলুড়েভূক্ত দেশ থেকে তিনজনকে আম্পায়ার হিসেবে রাখা হয়েছে। এলিট আম্পায়ারেরা প্রায় সকল টেস্ট খেলা পরিচালনা করেন। সচরাচর তারা নিজদেশের খেলায় যুক্ত হতে পারেন না।
টেস্ট চ্যাম্পিয়নশীপ
আইসিসি কর্তৃক টেস্ট খেলার জন্যে অদ্যাবধি কোন বিশ্বকাপ প্রতিযোগিতার আয়োজন করা হয়নি। ক্রিকেটের দীর্ঘতম সংস্করণ ও চ্যাম্পিয়নশীপের জন্যে কয়েক বছরের প্রয়োজন পড়বে তাই এ ধারণা বাদ হয়ে যায়। তাসত্ত্বেও, ২০১৯-২০২১ সময়কালে ২ বছরের মধ্যে বিশ্ব টেস্ট চ্যাম্পিয়নশীপ প্রতিযোগিতা আয়োজনের চিন্তা-ভাবনা চলছে। এ পরিকল্পনাটি ২০১৩ ও ২০১৭ সালে দুইবার ব্যর্থতায় পর্যবসিত হয়। ২০১৯-২১ টেস্ট চ্যাম্পিয়নশীপ আয়োজনে বিভিন্ন দেশের মধ্যে দ্বি-পক্ষীয় সিরিজ আয়োজন করা হবে। এতে এক পক্ষ স্বাগতিক ও অন্য পক্ষ অতিথি দল থাকবে। সিরিজের আকার ২ থেকে ৫ খেলার মধ্যে সীমাবদ্ধ থাকবে। সিরিজের আকারের উপর পয়েন্ট সংখ্যা নির্ধারিত হবে।
শুরুরদিকের ইতিহাস
১৮শ শতাব্দীর শেষদিকে ‘ইংল্যান্ড নামধারী দলগুলো’ খেলতে শুরু করে। কিন্তু ঐ দলগুলো প্রকৃতভাবে প্রতিনিধিত্বকারী দল ছিল না। ফরাসী বিপ্লব ও আমেরিকার গৃহযুদ্ধের কারণে শুরুরদিকের আন্তর্জাতিক ক্রিকেট খেলায় বিঘ্ন ঘটায়। ২৪ ও ২৫ সেপ্টেম্বর, ১৮৪৪ তারিখে মার্কিন যুক্তরাষ্ট্র বনাম কানাডার মধ্যে প্রথমদিকের আন্তর্জাতিক ক্রিকেট খেলা অনুষ্ঠিত হয়েছিল। তবে, খেলাটি আনুষ্ঠানিকভাবে টেস্ট খেলা হিসেবে স্বীকৃতি লাভ করেনি। ইংল্যান্ডের জাতীয় দলগুলো মূলতঃ মার্কিন যুক্তরাষ্ট্র, অস্ট্রেলিয়া ও নিউজিল্যান্ড সফর করতো। অস্ট্রেলীয় আদিবাসী দল প্রথমবারের মতো ১৮৬৮ সালে ইংল্যান্ডে আসে।
দুইটি ইংরেজ প্রতিদ্বন্দ্বী দল ১৮৭৭ সালের শুরুরদিকে অস্ট্রেলিয়া সফরে যায়। জেমস লিলিহোয়াইট পেশাদার দল ও ফ্রেড গ্রেস শৌখিন দলের নেতৃত্বে ছিলেন। গ্রেসের সফরটি ব্যর্থতায় পর্যবসিত হয়। লিলিহোয়াইটের দল ১৮৭৬-৭৭ মৌসুমে নিউজিল্যান্ড ও অস্ট্রেলিয়া গমন করে।সম্মিলিত অস্ট্রেলিয়া একাদশের বিপক্ষে দুইটি খেলা পরবর্তীকালে প্রথমবারের মতো আনুষ্ঠানিক টেস্ট খেলার মর্যাদা পায়। প্রথম খেলায় অস্ট্রেলিয়া ৪৫ রানে জয় পায় ও দ্বিতীয়টি ইংল্যান্ড জয়ী হয়। ফিরতি সফরের মাধ্যমে আন্তর্জাতিক ক্রিকেটের ভিত্তি তৈরি হয়। ১৮৮২ সালে অস্ট্রেলিয়া দল ইংল্যান্ড গমন করে। চলমান খেলায় অ্যাশেজের উৎপত্তি ঘটে। বিস্ময়করভাবে ইংল্যান্ড দল পরাজিত হলে স্পোর্টিং টাইমসে পরদিন ‘বিদ্রুপাত্মক শোকসংবাদ’ প্রকাশিত হয়। দেহটি দাহ করা হবে ও ছাঁই অস্ট্রেলিয়ায় নিয়ে যাওয়া হবে। এভাবেই অ্যাশেজ পাত্র তৈরি করা হয়। ১৮৮৪-৮৫ মৌসুমে অনুষ্ঠিত সিরিজটির মাধ্যমে প্রথমবারের মতো পাঁচ খেলার অধিক খেলা আয়োজন করা হয়েছিল। ১৯০১ সালে শ এ প্রসঙ্গে লিখেন যে, এ দলটিকে ইংল্যান্ডের ইতিহাসের সর্বকালের সেরা ছিল।
১৮৮৮-৮৯ মৌসুমে তৃতীয় দল হিসেবে দক্ষিণ আফ্রিকা দল টেস্ট ক্রিকেটে অংশ নেয়। এ পর্যায়ে দলটি ইংল্যান্ড সফরে তুলনামূলকভাবে দূর্বল ইংরেজ দলের বিপক্ষে মোকাবেলা করে।
চিরস্থায়ী ট্রফি
নিম্নবর্ণিত ট্রফিগুলো টেস্ট ক্রিকেটের ইতিহাসে চিরস্থায়ী ট্রফিরূপে বিবেচিত:
টেস্ট সেঞ্চুরি
টেস্ট ক্রিকেটে প্রথমবারের মতো সেঞ্চুরির সৌভাগ্য অর্জন করেন অস্ট্রেলিয়ার ডানহাতি ব্যাটসম্যান চার্লস ব্যানারম্যান। ১৫-১৯ মার্চ, ১৮৭৭ সালে মেলবোর্নে অনুষ্ঠিত অস্ট্রেলিয়া বনাম ইংল্যান্ডের মধ্যকার বিশ্বের ১ম টেস্টে ১৬৫ রান করে অবসর নিয়েছিলেন তিনি। ১৮৮০ সালে কেনিংটন ওভালে প্রথমবারের মতো শতরানের জুটি গড়েন ইংল্যান্ডের ডব্লিউ. জি. গ্রেস - এ. পি. লুকাস। ৬-৮ সেপ্টেম্বর, ১৮৮০ সালে তারা এ শতরানের জুটিটি গড়েন অস্ট্রেলিয়ার বিপক্ষে। টেস্ট ক্রিকেটের ইতিহাসে প্রথম ও একমাত্র ক্রিকেটার হিসেবে এক ইনিংসে ৪০০ রান করেন ওয়েস্ট ইন্ডিজের ব্যাটিং বিস্ময় ব্রায়ান লারা। ভারতের সাবেক ব্যাটসম্যান শচীন তেন্ডুলকর ৫১টি সেঞ্চুরি করে বিশ্বরেকর্ডের অধিকার অর্জন করেছেন।
রাত
থাম্ব thumb|200px|right|নর্স পৌরাণিক কাহিনী মোতাবেক রাতের দেবী হিসেবে নট তাঁর ঘোড়া নিয়ে রাতে পরিভ্রমণ করে থাকেন। ঊনবিংশ শতকে পিটার নিকোলাই আর্বো কর্তৃক অঙ্কিত চিত্রকর্ম। রাত বা রাত্রি সময়ের একটি অংশ যা দিগন্তের সমান্তরাল থেকে সূর্য ডুবে যাবার পর থেকে শুরু হয়। গোধূলী লগ্ন বা ঈষৎ অন্ধকার হবার মাধ্যমে রাত তার আবির্ভাবের কথা বিশ্ববাসীকে জানান দেয়। রাতের বিপরীত হচ্ছে দিন। রাত শুরু এবং রাত শেষ হবার ক্ষেত্রে কিছু কিছু উপাদান নির্ভরশীল। তন্মধ্যে - ঋতু, অক্ষাংশ, দ্রাঘিমাংশ, সময়রেখা অন্যতম।
নির্দিষ্ট সময়ে আমাদের প্রিয় গ্রহ পৃথিবীর একটি অংশ যখন সূর্যের আলোয় আলোকিত হয় তখন তা দিনরূপে গণ্য হয়। পৃথিবীর অন্য অংশে তখন সূর্যের ছায়া হিসেবে আলো আটকে যায় বা বাধাগ্রস্ত হয়। এ আবরণকেই আমরা সহজভাষায় রাতের অন্ধকার বা রাত বলে থাকি।
ভৌগোলিক আচরণ
গড়পড়তা দিনের তুলনায় রাতের সময়সীমা কম। দু'টি কারণে তা হয়ে থাকে। এছাড়াও, গ্রীষ্মকালে দিনের তুলনায় রাত ছোট হয়ে থাকে। কিন্তু শীতকালে রাতের তুলনায় দিন ছোট হয়।
সৌরতাপ বিন্যাস
দিন বড় হলে ভূ-পৃষ্ঠ অধিক সময় পর্যন্ত সৌরতাপ গ্রহণ করতে পারে এবং অধিক উত্তপ্ত হয়। কিন্তু দিনের তুলনায় রাত্রি বড় হলে তার বিপরীত অবস্থা ঘটে। ২১ মার্চ থেকে ২৩ সেপ্টেম্বর - এ ছয় মাস উত্তর গোলার্ধে অবস্থান করায় সেখানে গ্রীষ্মকাল এবং দক্ষিণ গোলার্ধে শীতকাল বিরাজ করে। গ্রীষ্মকালে দিন বড় হওয়ায় ঐ সময় উত্তর গোলার্ধে অধিক এবং দক্ষিণ গোলার্ধ কম সৌরতাপ পায়।
মেঘলা রাত্রি
মেঘলা রাত্রি মেঘহীন রাত্রি অপেক্ষা অধিকতর গরম হবার কারণ - মেঘহীন রাত্রির বায়ু শুষ্ক এবং মেঘলা রাত্রির বায়ু অপেক্ষাকৃত আর্দ্র থাকে। আর্দ্র বায়ু, শুষ্ক বায়ু অপেক্ষা অধিক তাপ শোষণ করতে পারে। দিবাভাগে ভূ-পৃষ্ঠ তাপ শোষণ করে এবং রাত্রিকালে বায়ুমণ্ডল শীতল হলে ভূ-পৃষ্ঠ এ তাপ বিকিরণ করে। মেঘলা রাত্রির আর্দ্র বায়ু সে তাপ শোষণ করে এবং উত্তপ্ত হয়ে ওঠে। মেঘলা রাতে ভূ-পৃষ্ঠের বিকীর্ণ তাপ মেঘের মধ্য দিয়ে ঊর্ধ্বাকাশে যেতে পারে না। উপরন্তু, এ বিকীর্ণ তাপ মেঘে প্রতিফলিত হয়ে ভূ-পৃষ্ঠে ফিরে আসে।
পক্ষান্তরে, মেঘহীন রাত্রিতে ভূ-পৃষ্ঠ থেকে বিকীর্ণ তাপ বাইরে চলে যায় এবং ভূ-পৃষ্ঠ শীতল হয়।
জীব-জগতে প্রভাব
সূর্যের আলো পৃথিবীতে শক্তির প্রধান উৎস হিসেবে বিবেচিত হয়ে আসছে। আশ্চর্য্যজনকভাব তা জীব-জগতের প্রত্যেকটি স্তরের আচরণে ব্যাপক প্রভাব বিস্তার করেছে। কিছু প্রাণী রাতে ঘুমানোর আয়োজন করে। অন্যদিকে কিছু কিছু কীট-পতঙ্গ যেমন ঝিঁ ঝিঁ পোকা এ সময়ে বেশ সক্রিয় হয়ে একনাগারে ডাকতে থাকে কিংবা জোনাকী পোকা আলো জ্বালায় ব্যস্ত থাকে। নৈশ প্রাণীগুলোও শিকারের সন্ধানে বের হয়। খাদ্য সংগ্রহ করে জীবনধারণ করে কিংবা অনেক সময় তারা নিজেরাই অন্যের শিকারে পরিণত হয়।
শুধুমাত্র জীব-জগতের মধ্যেই দিন-রাতের প্রতিফলন ও প্রভাব বিস্তার সীমাবদ্ধ নেই। উদ্ভিদজগতের মাঝেও এর প্রভাব সবিশেষ লক্ষণীয়।
কৃত্রিম আলো
শিল্প বিপ্লবের পর কৃত্রিম আলো বিশেষ করে বৈদ্যুতিক বাতি আবিষ্কার ও উন্নয়নের ফলে রাতে কাজ-কর্মের পরিধিও বৃদ্ধি পায়। অনেক স্থানেই বিভিন্ন শিল্প-প্রতিষ্ঠানে রাতের বেলায় কৃত্রিম আলো প্রজ্জ্বলন করায় এটি জাতীয় অর্থনীতিতে অত্যন্ত গুরুত্বপূর্ণ ভূমিকা পালন করছে।
অনেক ব্যবসা-প্রতিষ্ঠান, স্থায়ী স্থাপনা বিশেষ করে নাইটক্লাব, বার, ফাস্ট-ফুডের দোকান, গ্যাস স্টেশন, পুলিশ স্টেশন ২৪ ঘণ্টা ধরেই চালু থাকছে। অথবা, ১টা, ২টা কিংবা আরো গভীর রাত পর্যন্ত পরিচালিত হচ্ছে।
এমনকি কৃত্রিম আলো ছাড়াই শুধুমাত্র চন্দ্র কিরণের উপর নির্ভর করে দূরে ভ্রমণ অথবা বাড়ীর বাইরেও রাতে কাজ করা হয়ে থাকে।
সাংস্কৃতিক পরিমণ্ডল
ঊনবিংশ শতকে পিটার নিকোলাই আর্বো কর্তৃক অঙ্কিত চিত্রকর্মে দেখা যায় যে, নর্স পৌরাণীক কাহিনী মোতাবেক নট রাতের দেবী হিসেবে তার ঘোড়া নিয়ে পরিভ্রমণ করে থাকেন।
রাত প্রায় সময়েই বিপদ এবং ভৌতিক কর্মকাণ্ডের সাথে জড়িত। কারণ, অজানা আতঙ্কে মানসিক সম্পর্কের ফলে ভয় অন্ধকারের সাথে ঘনিষ্ঠ সম্পর্ক রয়েছে বলে জানা যায়। মানবজাতি কয়েক মিলিয়ন বছর ধরেই দিনের আলোয় বহুবিধ কাজ-কর্মের সাথে জড়িত রয়েছে।
রাতের সময়টুকু প্রকৃতিগতভাবে মানুষ নিজ শরীর রক্ষাকল্পে বিপদ থেকে দূরে থাকার প্রতিযোগিতায় অবতীর্ণ হয়। অপরাধী, প্রাণী এবং অন্যান্য বিপদজ্জনক কর্মকাণ্ডগুলোর অধিকাংশই রাতের অন্ধকারে হয়ে থাকে। এছাড়াও মানবজীবনের উত্তরণ ও সংস্কৃতিতে মধ্যরাত অত্যন্ত গুরুত্বপূর্ণ ভূমিকা পালন করে।
সাহিত্যকর্মেও রাত এবং অল্প-আলোককে ঐতিহাসিকভাবেই অমঙ্গলের প্রতিমূর্তি হিসেবে উল্লেখ করা হয়েছে।
সাদ ইবনে আবি ওয়াক্কাস
স্বভাব
ইবনে ইসহাক বর্ণনা করেনঃ রাসূলুল্লাহর সা. সাহাবীদের মধ্যে চারজন ছিলেন সর্বাধিক কঠোরঃ উমার, আলী যুবাইর, সা’দ রাদিয়াল্লাহু আনহুম।
মদিনায় হিজরত
হযরত মুসয়াব ইবন ’উমাইর ও ইবন উম্মে মাকতুমের মক্‌কা থেকে মদীনায় হিজরাতের পর যে চার ব্যক্তি মদীনায় হিজরাত করেন তাঁদের একজন সা’দ ইবন আবী ওয়াক্‌কাস। সহীহ বুখারীতে বারা ইবন আযিব থেকে একটি হাদীস বর্ণিত হয়েছে। তিনি বলেনঃ ‘সর্বপ্রথম আমাদের নিকট আগমণ করেন মুসয়াব ইবন ’উমাইর ও ইবন উম্মে মাকতুম। এ দু’ব্যক্তি মদীনাবাসীদের কুরআন শিক্ষা দিতেন। অতঃপর বিলাল, সা’দ ও আম্মার বিন ইয়াসির আগমন করেন। ইবন সা’দ ‘তাবাকাতুল কুবরা’ গ্রন্থে ওয়াকিদীর সূত্রে উল্লেখ করেছেন, সা’দ ও তার ভাই উমাইর মক্কা থেকে হিজরাত করে মদীনায় এসে তাদের অন্য এক ভাই ’উতবা ইবন আবী ওয়াক্‌কাসের নিকট অবস্থান করেন। তার কয়েক বছর পূর্বেই ’উতবা এক ব্যক্তিকে হত্যা করে মক্‌কা থেকে পালিয়ে মদীনায় আশ্রয় নেয়।
ইসলাম গ্রহণ
হযরত সা’দের ভাই উমাইর রা. রাসূলুল্লাহর সা. নবুওয়াত প্রাপ্তির কিছুদিন পরই ইসলাম গ্রহণ করেন। তিনি ছিলেন প্রথম পর্বে ইসলাম গ্রহণকারীদের অন্যতম। ইবন খালদুন তার ‘তারীখে’ উমাইরের পর আবদুল্লাহ ইবন মাসউদের ইসলাম গ্রহণের কথা উল্লেখ করেছেন।
হযরত আবু বকর ছিলেন সা’দের অন্তরঙ্গ বন্ধু। আবু বকরের দাওয়াতেই তিনি ইসলাম গ্রহণ করেছিলেন। ইমাম বুখারী তার ‘সহীহ’ গ্রন্থে ‘আল-মানাকিব’ অধ্যায়ে সা’দের ইসলাম গ্রহণ সম্পর্কে হাদীস বর্ণনা করেছেন। সা’দ বলেনঃ ইসলাম গ্রহণের পর আমি নিজেকে তৃতীয় মুসলমান হিসেবে দেখতে পেলাম। আসলে তিনি রাসূলুল্লাহর সা. নবুওয়াত প্রাপ্তির সাথে সাথে ইসলাম গ্রহণ করে; কিন্তু অনেকের মতই তখন তিনি ঘোষণা দেননি। আর একথার সমর্থন পাওয়া যায় তার মা’র ঘটনা এবং সূরা আনকাবুতের আয়াতটি নাযিলের মাধ্যমে। কারণ, এ আয়াতটি নবুওয়াতের চতুর্থ বছর নাযিল হয়। সম্ভবতঃ এ সময়ই তিনি তার ইসলাম গ্রহণের ব্যাপারটি মায়ের নিকট প্রকাশ করেন।
সা’দের পিতা আবু ওয়াক্‌কাস ইসলাম গ্রহণ করে রাসূলুল্লাহর সা. সাহাবী হওয়ার গৌরব অর্জন করেছিলেন। তার অন্তিম রোগশয্যায় রাসূল সা. তাঁকে দেখতে গিয়েছিলেন। মাতা হামনাও ইসলাম গ্রহণ করেছিলৈন। তবে প্রথমত তার পুত্র সা’দের ইসলাম গ্রহণের কথা শুনে হৈ চৈ ও বিলাপ শুরু করে লেকজন জড়ো করে ফেললেন। মায়ের কাণ্ড দেখে ক্ষোভে দুঃখে হতভম্ব হয়ে সা’দ ঘরের এক কোণে গিয়ে চুপচাপ বসে থাকলেন। কিছুক্ষণ বিলাপ ও হৈ চৈ করার পর মা পরিষ্কার বলে দিলেনঃ ‘সা’দ যতক্ষণ মুহাম্মাদের রিসালাতের অস্বীকৃতির ঘোষণা না দেবে ততক্ষণ আমি কিছু খাব না, কিছু পান করব না, রৌদ্র থেকে বাঁচার জন্য ছায়াতেও আসব না। মার আনুগত্যের হুকুম তো আল্লাহও দিয়েছেন। আমার কথা না শুনলে অবাধ্য বলে বিবেচিত হবে এবং মার সাথে তার কোন সম্পর্কও থাকবেন।’
হযরত সা’দ বড় অস্থির হয়ে পড়লেন। রাসূললের সা. খিদমতে হাজির হয়ে সব ঘটনা বিবৃত করলেন। রাসূললের সা. নিকট থেকে জবাব পাওয়ার পূর্বেই সূরা আল আনকবুতের অষ্টম আয়াতটি নাযিল হলঃ
‘আমি মানুষকে নির্দেশ দিয়েছি তার পিতামাতার প্রতি সদ্ব্যবহার করতে। তবে তারা যদি তোমার ওপর বল প্রয়োগ করে আমার সাথে এমন কিছু শরীক করতে বলে যার সম্পর্কে তোমার কোন জ্ঞান নেই, তুমি তাদের মেনো না।’
কুরআনের এ আয়াতটি হযরত সা’দের মানসিক অস্থিরতা দূর করে দিল। তার মা তিনদিন পর্যন্ত কিছু মুখে দিলেন না, কারো সাথে কথা বললেন না এবং রোদ থেকে ছায়াতেও এলেন না। তার অবস্থা বড় শোচনীয় হয়ে পড়ল। বার বার তিনি মার কাছে এসে তাঁকে বুঝাবার চেষ্টা করলেন; কিন্তু তার একই কথা, তাঁকে ইসলাম ত্যাগ করতে হবে। অবশেষে তিনি মার মুখের ওপর বলে দিতে বাধ্য হলেঃ ‘মা, আপনার মতো হাজারটি মাও যদি আমার ইসলাম ত্যাগ করার ব্যাপারে জিদ করে পানাহারে ছেড়ে দেয় এবং প্রাণ বিসর্জন দেয়, তবুও সত্য দ্বীন পরিত্যাগ করা আমার পক্ষে সম্ভব নয়।’ হযরত সা’দের এ চরম সত্য কথাটি তার মার অন্তরে দাগ কাটে। অবশেষে তিনিও ইসলাম গ্রহণ করেন। ইমাম মুসিলম তার সহীহ গ্রন্থে ‘আল-ফাদায়িল’ অধ্যায়ে এ সম্পর্কিত হাদীস বর্ণনা করেছেন।
ইন্তেকাল
হযরত সা’দ মদীনা থেকে দশ মাইল দূরে আকীক উপত্যকায় কিছুদিন অসুস্থ থাকার পর ইনতিকাল করেন। জীবনীকারদের মধ্যে তার মৃত্যুসন সম্পর্কে মতভেদ আছে। তবে হিজরী ৫৫ সনে ৮৫ বছর বয়সে তার ইনতিকাল হয় বলে সর্বাধিক প্রসিদ্ধি আছে। ইবন হাজার তার ‘তাহজীব’ গ্রন্থে এ মতই সমর্থন করেছেন। গোসল ও কাফনের পর লাশ মদীনায় আনা হয়। মদীনার তৎকালীন গভর্ণর মারওয়ান জানাযার ইমামতি করেন। সহীহ মুসলিমের একাধিক বর্ণনার মাধ্যমে তার জানাযার বিষয়টি বিস্তারিত জানা যায়।
হযরত সা’দের ইনতিকালের পর উম্মুল মু’মিনীন হযরত ’আয়িশা ও অন্যান্য আযওয়াজে মুতাহ্‌হারাহ্‌ বলে পাঠালেন, তার লাশ মসজিদে আনা হোক, যাতে আমরা জানাযার শরীক হতে পারি। কিন্তু লোকেরা লাশ মসজিদে নেয়া যেতে পারে কিনা এ ব্যাপারে দ্বিধান্বিত হয়ে পড়ল। হযরত আয়িশা রা. একথা জানতে পেরে বললেনঃ ‘তোমরা এত তাড়াতাড়িই ভুলে যাও? রাসূল সা. তো সুহাইল ইবন বায়দার জানাযা এই মসজিদে আদায় করেছেন।’ অতঃপর লাশ উম্মুহাতুল মু’মিনীনের হুজরার নিকট আনা হল এবং তারা নামায আদায় করলেন।
মরণকালে হযরত সা’দ রা. বহু অর্থ-সম্পদের অধিকারী ছিলেন। তা সত্ত্বেও তিনি একটি অতি পুরাতন পশমী জুববা চেয়ে নিয়ে বলেনঃ ‘এ দিয়েই তোমরা আমাকে কাফন দেবে। এ জুব্বা পরেই আমি বদর যুদ্ধে কাফিরদের বিরুদ্ধে লড়েছি। আমার ইচ্ছা, এটা নিয়েই আমি আল্লাহর দরবারে উপস্থিত হই।’
হযরত সা’দের ছেলে মুসয়াব বলেনঃ আমার পিতার অন্তিম সময়ে তার মাথাটি আমার কোলের ওপর ছিল। তার মুমূর্ষ অবস্থা দেখে আমার চোখে পানি এসে গেল। তিনি আমার দিকে তাকিয়ে জিজ্ঞেস করলেনঃ বেটা কাঁদছ কেন? বললামঃ আপনার এ অবস্থা দেখে। বললেনঃ ‘আমার জন্য কেঁদোনা। আল্লাহ কক্ষণো আমাকে শাস্তি দেবেন না, আমি জান্নাতবাসী। আল্লাহ মু’মিনদেরকে তাদের সৎকাজের প্রতিদান দেবেন এবং কাফিরদের সৎকাজের বিনিময়ে তাদের শাস্তি লাঘব করবেন।’ (হায়াতুস সাহাবা- ৩/৫৪)
পরিবার
সাদ রাদিয়াল্লাহু আনহু মক্কায় ৫৯৫ সালে জন্মগ্রহণ করেন। তার পিতা আবু ওয়াক্কাস মালিক ইবনে উহাইব ইবনে আবদ মানাফ ইবনে জুহরাহ ছিলেন কুরাইশ গোত্রের বনু জুহরাহ গোত্রের। উহাইব ইবনে আবদ মানাফ ছিলেন মুহাম্মদ (সা.) এর মা আমিনাহ বিনতে ওয়াহাবের চাচা।   সাদ রাদিয়াল্লাহু আনহুর মা হলেন হমনা বিনতে সুফিয়ান ইবনে উমাইয়া ইবনে আবদ শামস ইবনে আব্দে মানফ।
তথ্যসূত্র
www.waytojannah.net/blog/2015/08/21/biography-of-sad-bin-abi-waqqas/
ইন্দোনেশিয়া
ইন্দোনেশিয়া দক্ষিণ-পূর্ব এশিয়ার একটি দ্বীপ রাষ্ট্র। ল্যাটিন ইন্ডাস থেকে ইন্দোনেশিয়া শব্দটি এসেছে। ল্যাটিন শব্দটির অর্থ দাঁড়ায় দ্বীপ। ডাচ উপনিবেশের কারণে তাদের দেয়া নামটি ওই অঞ্চলের জন্য প্রচলিত হয়। ১৯০০ সাল থেকে জায়গাটি ইন্দোনেশিয়া নামে পরিচিতি পায়। প্রায় ৫,০০০ দ্বীপের সমন্বয়ে গঠিত এই দেশটি পৃথিবীর বৃহত্তম মুসলিম সংখ্যাগরিষ্ঠ রাষ্ট্র। এর রাজধানীর নাম জাকার্তা। সরকারী ভাবে ইন্দোনেশিয়ার নাম ইন্দোনেশীয় প্রজাতন্ত্রী (Republik Indonesia).
দেশটিতে মানুষ বসতির ইতিহাস বিশ্বের সবচেয়ে পুরনো। যাদের বলা হয় জাভাম্যান। তবে দক্ষিণ-পূর্ব এশিয়া হয়ে তাইওয়ান থেকে একটি মানব প্রবাহের ধারা ইন্দোনেশিয়ায় যায় খ্রিষ্টজন্মের দুই হাজার বছর আগে। তারা আদিবাসীদের ধীরে ধীরে আরো পূর্ব দিকে নিয়ে যায়। প্রথম শতাব্দীতে সভ্যতার বিস্তার ঘটে। কৃষিকেন্দ্রিক গ্রামীণ সমাজ গঠিত হয়। গড়ে ওঠে অসংখ্য শহর-নগর-বন্দর। সমুদ্র উপকূলে বিস্তার ঘটে ব্যবসা-বাণিজ্য। চীনের সাথে ভারতীয় উপমহাদেশের বাণিজ্য সম্পর্ক গড়ে ওঠে ইন্দোনেশিয়া হয়ে। এর ফলে দেশটিতে এক দিক থেকে হিন্দু ধর্ম অন্য দিক থেকে আসে বৌদ্ধ ধর্ম। দু’টি ধর্ম জীবনব্যবস্থায় গুরুত্বপূর্ণ প্রভাব রাখে।
ত্রয়োদশ শতাব্দীতে মুসলিমদের আগমন ঘটে। উত্তর সুমাত্রা হয়ে ক্রমে মুসলমানরা ছড়িয়ে পড়ে হাজার হাজার মাইলের বিস্তৃত ইন্দোনেশিয়ায়। ষোড়শ শতাব্দীতে দেশটির প্রধান ধর্ম হয়ে যায় ইসলাম। মধ্যপ্রাচ্য থেকে আসা উন্নত সভ্যতা ও সংস্কৃতি ক্রমেই ছাপিয়ে গিয়েছিল বৌদ্ধ আর হিন্দুপ্রধান এ অঞ্চলে। এর পর ধাপে ধাপে ইউরোপীয়দের আগমন ঘটে দেশটিতে। ব্রিটিশ আর ডাচরা তাদের সাম্রাজ্য স্থাপন করলেও ধর্ম ও সংস্কৃতিতে তারা কোনো প্রভাব রাখতে পারেনি।
বোর্নিওকে ইন্দোনেশিয়ার নতুন রাজধানীর করা হয়েছে। হাজার দ্বীপের দেশ খ্যাত ইন্দোনেশিয়ার নতুন রাজধানী হিসেবে দ্বীপশহর বোর্নিওর নাম ঘোষণা করেছেন দেশটির প্রেসিডেন্ট জোকো উইদোদো। দেশটির পূর্ব কালিমান্তান প্রদেশের দ্বীপশহর বোর্নিও ঘিরে রয়েছে আরো কয়েকটি দ্বীপ। ২৬ আগস্ট, ২০১৯ জাকার্তা থেকে জাতির উদ্দেশ্যে টেলিভিশন ভাষণে এ ঘোষণা করেন তিনি। ক্রমেই সমুদ্রের জলের স্তর বেড়ে যাওয়ায় জাকার্তার অনেক অংশ সমুদ্রে তলিয়ে যাওয়ার আশঙ্কা থেকে সেখান থেকে রাজধানী সরিয়ে নেওয়ার উদ্যোগ নিয়েছে দেশটি।
ইতিহাস
৭ম থেকে ১৪শ শতক পর্যন্ত বৌদ্ধ শ্রীবিজয়া সাম্রাজ্য সুমাত্রা দ্বীপে সমৃদ্ধি লাভ করে এবং উন্নতির শিখরে এটি পশ্চিম জাভা দ্বীপ এবং মালয় উপদ্বীপ পর্যন্ত বিস্তৃতি লাভ করেছিল। ১৪শ শতক নাগাস পূর্ব জাভা দ্বীপে মাজাপাহিত নামের হিন্দু রাজ্য পরিণতি লাভ করে। ঐ রাজ্যের প্রধানমন্ত্রী গাদজাহ মাদা (শাসনকাল ১৩৩১-১৩৬৪) বর্তমান ইন্দোনেশিয়ার অধিকাংশ অঞ্চলের আনুগত্য অর্জনে সমর্থ হন। তার আমলেই আইন লিপিবদ্ধ হয় এবং একটি মহাকাব্য রচিত হয়। ১২শ শতকের দিকে ইন্দোনেশিয়াতে ইসলামের আগমন ঘটে এবং ১৬শ শতক নাগাদ জাভা ও সুমাত্রার লোকেরা ইসলামে ধর্মান্তরিত হয়ে যায়। তবে বালি দ্বীপের লোকেরা আজও সংখ্যাগরিষ্ঠ হিন্দু রয়ে গেছে। পূর্বদিকের দ্বীপগুলিতে ১৬শ ও ১৭শ শতকে প্রবল খ্রিস্টান ও মুসলিম ধর্মপ্রচার হয় এবং বর্তমানে এই দ্বীপগুলিতে উভয় ধর্মেরই বড় সম্প্রদায় আছে।
মাজাপহিত সাম্রাজ্যের পতনের পর যে ছোট ছোট রাজ্যের আবির্ভাব ঘটে, সেগুলির দুর্বলতার সুযোগ নিয়ে ১৬০২ সাল থেকে ওলন্দাজরা ধীরে ধীরে ইন্দোনেশিয়ার শাসকশ্রেণী হিসেবে নিজেদের প্রতিষ্ঠা করে। এদের মধ্যে পূর্ব তিমুর ছিল একমাত্র ব্যতিক্রম; এটি ১৯৭৫ সাল পর্যন্ত পর্তুগালের অধীনে ছিল। সুদীর্ঘ ৩০০ বছর শাসনকালে ওলন্দাজেরা নেদারল্যান্ডস ইস্ট ইন্ডিজ (উপনিবেশিক আমলে ইন্দোনেশিয়ার নাম)'কে বিশ্বের সবচেয়ে সমৃদ্ধ উপনিবেশে পরিণত করে।
২০শ শতকের প্রথম দশকে ইন্দোনেশীয় স্বাধীনতা আন্দোলন শুরু হয় এবং দুই বিশ্বযুদ্ধের মধ্যবর্তী সময়ে ব্যাপক বিস্তার লাভ করে। তরুণ কর্মজীবী ও ছাত্রদের একটি ক্ষুদ্র দল এর নেতৃত্বে ছিল। এদের কেউ কেউ নেদারল্যান্ড্‌সে শিক্ষালাভ করেছিল। অনেক আন্দোলনকারীকে রাজনৈতিক কর্মকাণ্ডের জন্য কারাবন্দী করা হয়, যাদের মধ্যে ইন্দোনেশিয়ার প্রথম রাষ্ট্রপতি সুকর্ণও ছিলেন।
দ্বিতীয় বিশ্বযুদ্ধের সময় ১৯৪২ থেকে ১৯৪৫ সাল পর্যন্ত তিন বছর জাপানিরা ইন্দোনেশিয়া দখল করে। ১৯৪৫ সালের ১৭ই আগস্ট মিত্রশক্তির হাতে জাপানের আত্মসমর্পণের তিন দিন পর সুকর্ণ এবং মোহাম্মাদ হাত্তার নেতৃত্বে একটি ক্ষুদ্র ইন্দোনেশীয় দল ইন্দোনেশিয়ার স্বাধীনতা ঘোষণা করে এবং ইন্দোনেশিয়া প্রজাতন্ত্র প্রতিষ্ঠা করে। তারা একটি অন্তর্বর্তীকালীন সরকার গঠন করে এবং নির্বাচনের আগ পর্যন্ত দেশ চালাবার জন্য একটি সংবিধান রচনা করে। ওলন্দাজরা পূর্ণ নিয়ন্ত্রণ প্রতিষ্ঠা করতে গিয়ে শক্ত বাধার সম্মুখীন হয়। চার বছর স্বাধীনতা যুদ্ধ ও আলাপ আলোচনার পর ওলন্দাজেরা ইন্দোনেশীয় সরকারের হাতে ক্ষমতা হস্তান্তর করে। ১৯৫০ সালে ইন্দোনেশিয়া জাতিসংঘে ৬০তম সদস্য হিসেবে যোগদান করে।
১৯৪৯ সালে ওলন্দাজদের সাথে শত্রুতার অবসানের কিছু পর ইন্দোনেশিয়া একটি নতুন সংবিধান প্রণয়ন করে যাতে একটি সংসদীয় সরকারব্যবস্থা প্রতিষ্ঠা করা হয়। নির্বাহী সংসদের দ্বারা নির্বাচিত হন এবং সংসদের কাছে জবাবদিহি করতে বাধ্য ছিলেন। ১৯৫৫ সালের প্রথম দেশব্যাপী নির্বাচনের আগে ও পরে ইন্দোনেশিয়ার সংসদ বহু দলের মধ্যে বিভক্ত ছিল এবং স্থিতিশীল কোয়ালিশন গঠন ছিল দুরূহ। ইন্দোনেশিয়াতে ইসলামের ভূমিকা একটি বিভাজক ইস্যুতে পরিণত হয়। সুকর্ণ "পঞ্চশীলা" নামের রাষ্ট্রের পাঁচ মূলনীতি অনুসারে একটি ধর্মনিরপেক্ষ রাষ্ট্রের পক্ষে ছিলেন। পাঁচটি মূলনীতি ছিল ধর্মীয় একত্ববাদ, মানবতাবাদ, জাতীয় ঐক্য, ঐকমত্যভিত্তিক প্রতিনিধিত্বমূলক গণতন্ত্র এবং সামাজিক ন্যায়বিচার; এগুলি ১৯৪৫ সালের সংবিধানে লিপিবদ্ধ করা হয়। কিন্তু কিছু মুসলিম দল হয় একটি ইসলামী রাষ্ট্র কিংবা মুসলিমদের জন্য আলাদা ইসলামী আইন প্রয়োগের পক্ষপাতী ছিল।
স্বাধীনতার সময় ওলন্দাজেরা নিউ গিনি দ্বীপ এর পশ্চিমাংশে তাদের নিয়ন্ত্রণ বজায় রাখে। অঞ্চলটি সুকর্ণ এবং সুহার্তোর আমলে ইরিয়ান জায়া এবং ২০০০ সাল থেকে পাপুয়া নামে পরিচিত। ইরিয়ান জায়াকে ইন্দোনেশিয়ার অংশে পরিণত করার ব্যাপারে ইন্দোনেশিয়া ও ওলন্দাজদের মধ্যে আলোচনা ব্যর্থ হয় এবং ১৯৬১ সালে ইন্দোনেশীয় ও ওলন্দাজ সেনারা সামরিক সংঘাতে জড়িয়ে পড়ে। ১৯৬২ সালের আগস্ট মাসে দুই পক্ষ একটি চুক্তিতে আসে এবং ১৯৬৩ সালের ১লা মে থেকে ইন্দোনেশিয়া ইরিয়ান জায়ার প্রশাসনিক দায়িত্ব নেয়। ১৯৬৯ সালে জাতিসংঘের তত্ত্বাবধানে ইন্দোনেশিয়া একটি ভোটের আয়োজন করে যাতে পাপুয়ার স্থানীয় কাউন্সিলগুলির প্রতিনিধিরা ইন্দোনেশিয়ার অংশ হবার ইচ্ছা ব্যক্ত করে। এর পরে জাতিসংঘের সাধারণ অধিবেশনে একটি প্রস্তাবের মাধ্যমে অঞ্চলটি ইন্দোনেশিয়ার কাছে হস্তান্তর করা হয়। তবে পাপুয়াতে ইন্দোনেশিয়ার প্রশাসন বিরোধী ছোট আকারের গেরিলা কর্মকাণ্ড শুরু হয়। ১৯৯৮ সাল থেকে পাপুয়াতে স্বাধীনতার দাবী আরও জোরালো হয়ে উঠেছে।
১৯৫৮ সাল থেকে সুমাত্রা, সুলাওয়েসি, পশ্চিম জাভা এবং অন্যান্য দ্বীপে আন্দোলন শুরু হয়, যদিও এগুলি সফল হয়নি। এছাড়া জাতীয় সংসদ কোন নতুন সংবিধান রচনা করতেও ব্যর্থ হয়। ফলে সংসদীয় ব্যবস্থা দুর্বল হয়ে পড়ে। ১৯৫৯ সালে রাষ্ট্রপতি সুকর্ণ ১৯৪৫ সালের সংবধান পুনরুজ্জীবিত করেন এবং তেমন কোন বিরোধিতা ছাড়াই রাষ্ট্রপতির ক্ষমতার ব্যাপকতা বাড়ান। ১৯৫৯ থেকে ১৯৬৫ পর্যন্ত সুকর্ণ একটি একনায়কতান্ত্রিক শাসন প্রতিষ্ঠা করেন। বিদেশী সম্পর্কের ক্ষেত্রে সুকর্ণ নিরপেক্ষ নীতি গ্রহণ করেন এবং পশ্চিমা বিশ্ব এবং সোভিয়েত--- উভয় পক্ষের সাথেই কোন সরকারি সম্পর্কে জড়াননি। সুকর্ণের নেতৃত্বে পশ্চিম জাভার বান্দুং-এ তৃতীয় বিশ্বের নেতারা সম্মিলিত হন এবং জোট-নিরপেক্ষ আন্দোলনের প্রাথমিক কাজ সম্পন্ন করেন। ১৯৫০-এর দশকের শেষের দিকে এবং ১৯৬০-এর দশকের শুরুর দিকে সুকর্ণ এশিয়ার সাম্যবাদী রাষ্ট্রগুলির সাথে ঘনিষ্ঠতা বৃদ্ধি করেন এবং অভ্যন্তরীণ ক্ষেত্রে ইন্দোনেশীয় সাম্যবাদী দলের প্রতি দুর্বলতা প্রকাশ করা শুরু করেন।
রাজনীতি
ইন্দোনেশিয়াতে একটি রাষ্ট্রপতি শাসিত সরকার ব্যবস্থা বিদ্যমান। বহুদলীয় গণতন্ত্র ব্যবস্থায় রাষ্ট্রপতি একাধারে রাষ্ট্রপ্রধান ও সরকার প্রধান। ১৯৯৮ সালে সুহার্তোর পতনের পর শাসনব্যবস্থায় বড় ধরনের সংস্কার করা হয়। মন্ত্রিপরিষদের গঠন ও নিয়োগ দেন রাষ্ট্রপতি। মন্ত্রিসভার সদস্য হওয়ার জন্য আইনসভার সদস্য হওয়ার বাধ্যবাধকতা নেই। আইন পরিষদের নাম পিপল কনসালটেটিভ অ্যাসেম্বলি। এর প্রধান কাজ সংবিধান সংশোধন, জাতীয় নীতিনির্ধারণ। প্রেসিডেন্টকে ইমপিচ করার ক্ষমতাও রয়েছে এর। আইন পরিষদের দু’টি কক্ষ। একটি হচ্ছে পিপলস রিপ্রেজেনটেটিভ কাউন্সিল। এর সদস্যসংখ্যা ৫৫০। অন্যটি রিজিওনাল রিপ্রেজেনটেটিভ কাউন্সিল। এর সদস্যসংখ্যা ১২৮। ২০০৪ সালে প্রথম জনগণের সরাসরি ভোটে দেশটির প্রেসিডেন্ট ও ভাইস প্রেসিডেন্ট নির্বাচন হয়।
প্রশাসনিক অঞ্চলসমূহ
থাম্ব|জাকার্তা ৩৩টি প্রদেশ নিয়ে ইন্দোনেশিয়া গঠিত। এর মধ্যে পাঁচটির রয়েছে বিশেষ মর্যাদা। প্রত্যেকটি প্রদেশের রাজ্য গভর্নর এবং আলাদা আইনসভা রয়েছে। প্রদেশগুলোকে শাসন সুবিধার জন্য রিজেন্সি এবং সিটিতে ভাগ করা হয়েছে। নিচের দিকে আরো বেশ কিছু ক্ষুদ্র ক্ষুদ্র প্রশাসনিক ইউনিট করা হয়েছে। সবার নিচে রয়েছে গ্রাম। আচেহ, জাকার্তা, ইউগিয়াকারতা, পাপুয়া এবং পশ্চিম পাপুয়াকে অনেক বেশি মাত্রায় স্বায়ত্তশাসন দেয়া হয়েছে। এর মধ্যে আচেহ প্রদেশ নিজেদের আইন প্রণয়নের অধিকার দেয়া হয়েছে। তারা শরিয়া বিধান মোতাবেক শাসনকার্য পরিচালনা করে।
ভূগোল
300px|right|thumb ইন্দোনেশিয়া বিশ্বের দ্বিতীয় বৃহৎ জীববৈচিত্র্যের দেশ (ব্রাজিলের পর)। এর জীব ও উদ্ভিদ শ্রেণীর মধ্যে এশীয় ও অস্ট্রেলীয় সংমিশ্রণ দেখা যায়। সুমাত্রা, জাভা, বোর্নিও এবং বালিতে এশীয় প্রাণীদের বিচিত্র সমারোহ। এখানে রয়েছে হাতি, বাঘ, চিতা, গণ্ডার ও বৃহদাকার বানর। দেশের প্রায় ৬০ শতাংশ বনভূমি। অস্ট্রেলিয়ার কাছাঁকাছি অবস্থিত পাপুয়ায় ৬০০ প্রজাতির পাখির বাস। পাখিদের ২৬ শতাংশ পৃথিবীর অন্য কোথাও পাওয়া যায় না। দেশটির সমুদ্র উপকূলের দৈর্ঘ্য ৮০ হাজার কিলোমিটার। দেশটির জীববৈচিত্র্যের প্রধান কারণ এ দীর্ঘ উপকূলরেখা। দ্রুত শিল্পায়নের ফলে পরিবেশগত বিপর্যয় দেখা দিয়েছে।
অর্থনীতি
ইন্দোনেশিয়াতে একটি বাজার অর্থনীতি বিদ্যমান, তবে এতে সরকার গুরুত্বপূর্ণ ভূমিকা রাখে। প্রায় ১৬৪টি সরকারী সংস্থাতে বহু লোকের কর্মসংস্থান হয় এবং সরকার অনেক নিত্যপ্রয়োজনীয় দ্রব্যের, বিশেষ করে জ্বালানি তেল, চাল, ও বিদ্যুতের মূল্য নির্ধারণ করে। ১৯৯৭ সালের অর্থনৈতিক সংকটের প্রেক্ষিতে সরকার বিভিন্ন উপায়ে বেসরকারী খাতের অনেকাংশের নিয়ন্ত্রণ নিয়ে নেয়। পূর্ব এশিয়ায় অর্থনৈতিক ধস ইন্দোনেশিয়াকে বিপর্যস্ত করে। এর সূত্র ধরে সুহার্তো সরকারেরও পতন হয়। সাম্প্রতিক সময়ে প্রেসিডেন্ট সুসিলো বামবাং ইয়োধোয়োনোর নেতৃত্বে দেশটির অর্থনীতি উজ্জীবিত হচ্ছে। অর্থনৈতিক ব্যবস্থাপনায় ব্যাপক সংস্কার করা হয়েছে। বেকারত্ব ও দারিদ্র্য রয়েছে ব্যাপক হারে। ২০০৮ সালে জিডিপি প্রবৃদ্ধি ছিল ৫ দশমিক ৯ শতাংশ। মাথাপিছু জাতীয় উৎপাদন ছিল প্রায় চার হাজার ডলার। অর্থনীতির সবচেয়ে বড় খাত শিল্প। জাতীয় উৎপাদনে কৃষি, শিল্প ও সেবা খাতের অবদান যথাক্রমে ১৩ দশমিক পাঁচ, ৪৫ দশমিক ছয় ও ৪০ দশমিক আট শতাংশ। জাতীয় আয়ে কৃষির অবদান তৃতীয় হলেও ৪২ শতাংশেরও বেশি মানুষ কৃষিতে নিয়োজিত। দেশে কর্মক্ষম মানুষের সংখ্যা ১১ কোটি বিশ লাখ।
সামরিক শক্তি
ইন্দোনেশিয়ার সেনাবাহিনীর আকার বিশাল। সরকার নির্বাচিত সদস্যদের সেনাবাহিনীতে অন্তর্ভুক্তি বাধ্যতামূলক। দুই বছর করে সেনাবাহিনীতে কাজ করতে হয়। সামরিক কর্মকাণ্ড পরিচালনার সামর্থ্য রয়েছে প্রায় ১১ লাখ মানুষের। নিয়মিত সেনাসংখ্যা ৩ লাখ ৩ হাজার। নৌবাহিনীর সদস্যসংখ্যা ৭৪ হাজার এবং বিমানবাহিনীর সদস্যসংখ্যা ৩৩ হাজার। সংসদে ৩৮টি আসন সংরক্ষিত রয়েছে প্রতিরক্ষাবাহিনীর সদস্যদের জন্য। জাতীয় উৎপাদনের ৩ শতাংশ ব্যয় হয় সামরিক খাতে।
জনসংখ্যা
২০০০ সালের জাতীয় জরিপ অনুযায়ী দেশটির জনসংখ্যা ২০ কোটি ৬০ লাখ। ২০০৬ সালে পরিচালিত অন্য একটি জরিপে দেখা যায়, দেশটির জনসংখ্যা বেড়ে ২২ কোটি ২০ লাখে দাঁড়িয়েছে। কেবল জাভাতে ১৩ কোটি লোক বাস করে। প্রতি বর্গকিলোমিটারে জনসংখ্যার ঘনত্ব ১৩৪ জন। জাভা বিশ্বের সবচেয়ে ঘনবসতিপর্ণ দ্বীপ। দ্বীপটির প্রতি বর্গকিলোমিটারে ৯৪০ জন মানুষ বাস করে। জনগোষ্ঠীর বেশির ভাগেরই মূল অস্ট্রেনেশিয়ান যারা মূলত তাইওয়ান থেকে এসেছিল। জনসংখ্যার অন্য বড় অংশটির মূল হচ্ছে মেলানেশিয়া। দেশটির মধ্যে তিন শ’র বেশি জাতি-গোত্র। জনসংখ্যায় তারা ৪২ শতাংশ। জাভার মানুষ রাজনৈতিক ও সাংস্কৃতিকভাবেও প্রভাবশালী। চীনা ইন্দোনেশীয়রা জনসংখ্যায় মাত্র ১ শতাংশ।
পর্যটন
পর্যটন ইন্দোনেশিয়ার অর্থনীতির একটি গুরুত্বপূর্ণ অংশ এবং দেশটির বৈদেশিক মুদ্রার অন্যতম উৎস। ১৭,০০০ দ্বীপ, বিশ্বের ২য় বৃহত্তম তটরেখা, ৩০০টি ভিন্ন গোত্র এবং ২৫০টি ভিন্ন ভাষার দেশ ইন্দোনেশিয়ায় প্রকৃতি ও সংস্কৃতি দেশটির পর্যটন শিল্পের দুইটি প্রধান উপাদান।
ইন্দোনেশিয়ার প্রায় ৫৭% ভূমি এলাকা ক্রান্তীয় অরণ্যে ঢাকা। এইসব অরণ্যতে অনেক পর্যটক ঘুরতে ভালবাসেন। এছাড়া রয়েছে দীর্ঘ সমুদ্র সৈকত। সবচেয়ে জনপ্রিয় সৈকতগুলির মধ্যে রয়েছে বালি, লোম্বক, বিনতান, ও নিয়াস দ্বীপের সৈকতগুলি। তবে এগুলিতে পর্যটকদের সংখ্যাধিক্যের কারণে ঠিকমত সংরক্ষণ করা সম্ভব হয় না। অপেক্ষাকৃত বিচ্ছিন্ন কিন্তু ভালভাবে সংরক্ষিত সৈকতগুলির মধ্যে আছে কারিমুনজাওয়া, টোগীয় দ্বীপপুঞ্জ, বান্দা দ্বীপপুঞ্জের সৈকতগুলি। সমুদ্রের তীরে সার্ফিং এবং অনেক জায়গায় ডাইভিঙের ব্যবস্থাও আছে। আরও আছে বিস্তীর্ণ প্রবাল দ্বীপ। আর হরেক প্রজাতির প্রশান্ত ও ভারত মহাসাগরীয় উদ্ভিদ ও প্রাণী।
ইন্দোনেশিয়ায় আরও রয়েছে অনেক পর্বত, এবং এদের মধ্যে কিছু কিছু আবার আগ্নেয়গিরিও। এগুলিতে অনেক পর্যটক পর্বতারোহণ করতে ভালবাসেন।
ভাষা
এথনোলগ অনুসারে ইন্দোনেশিয়াতে ৭৪২টি ভাষা আছে। এদের মধ্যে ৭৩৭টি জীবিত, ২টি দ্বিতীয় ভাষা যাদের কোন মাতৃভাষী জীবিত নেই, এবং ৩টি বর্তমানে বিলুপ্ত। ইন্দোনেশিয়ার সরকারি ভাষার নাম বাহাসা ইন্দোনেশিয়া। এটি মূলত মালয় ভাষার একটি পরিবর্তিত রূপ যা ব্যবসা, প্রশাসন, শিক্ষা ও গণমাধ্যমে ব্যবহৃত হয়। কিন্তু অধিকাংশ ইন্দোনেশীয়ই স্থানীয় মাতৃভাষাতেই, যেমন জাভানীয় ভাষা, ইত্যাদিতে কথা বলেন।
তথ্যসূত্র
নতুন রাজধানী বোর্নিও। মাসিক কারেন্ট টাইমস।আগস্ট মাস।পৃষ্ঠা ১৬।
রে ল্যান্ড
রে ল্যান্ড (১৪ নভেম্বর ১৯৩০ – ১৪ মে ২০২০) ছিলেন একজন অস্ট্রেলীয় স্প্রিন্টার। তিনি ১৯৫৬ গ্রীষ্মকালীন অলিম্পিকে পুরুষদের ১০০ মিটারে প্রতিদ্বন্দ্বিতা করেছিলেন।
বেগম ইশরাত আশরাফ
বেগম ইশরাত আশরাফ একজন পাকিস্তানি রাজনীতিবিদ যিনি ১৯৮৫ থেকে ২০১৩ সাল পযন্ত পাকিস্তানের জাতীয় পরিষদ সদস্য ছিলেন।
পারিবারিক জীবন
আশরাফ চৌধুরী জাফফার ইকবাল গুজ্জরের সাথে বিবাহবন্ধনে আবদ্ধ হয়েছেন এবং তার একটি কন্যা জায়েব জাফফার এবং একটি ছেলে চৌধুরী মুহাম্মদ ওমর জাফর রয়েছে ।  তিনি জাকা আশরাফের বোন।
রাজনৈতিক জীবন
১৯৮৫ সালে পাকিস্তানের সাধারণ নির্বাচনে পাঞ্জাবের মহিলাদের জন্য সংরক্ষিত একটি আসনে তিনি পাকিস্তানের জাতীয় পরিষদে নির্বাচিত হয়েছিলেন ।
২০০২ সালের পাকিস্তানের সাধারণ নির্বাচনে পাঞ্জাবের মহিলাদের জন্য সংরক্ষিত একটি আসনে পাকিস্তান মুসলিম লীগ (এন) (পিএমএল-এন) এর প্রার্থী হিসাবে তিনি পাকিস্তানের জাতীয় পরিষদে পুনর্নির্বাচিত হন। ২০০২ সালের ফেব্রুয়ারিতে তিনি পিএমএল-এন মহিলা শাখার সভাপতি নির্বাচিত হন। ২০০৬ সালের জুনে তিনি জাতীয় জননিরাপত্তা কমিশনের সদস্য হন।
২০১১ সালে, পাকিস্তানের বাইরে বিদেশী অ্যাকাউন্ট এবং সম্পদ রয়েছে এমন সংসদ সদস্যদের মধ্যে তার নাম অন্তর্ভুক্ত হয়েছিল।
তিনি ২০১৩ সালের পাকিস্তানের সাধারণ নির্বাচনে মহিলাদের জন্য সংরক্ষিত আসনে পিএমএল-এনের প্রার্থী হিসাবে পাঞ্জাবের প্রাদেশিক পরিষদে নির্বাচিত হয়েছিলেন ।
এক্তর মোরেনো
এক্তর আলফ্রেডো মোরেনো হেরেরা (জন্ম ১৭ জানুয়ারী ১৯৮৮) একজন মেক্সিকান পেশাদার ফুটবলার যিনি লিগা এমএক্স ক্লাব মন্টেরে এবং মেক্সিকো জাতীয় দলের হয়ে কেন্দ্র-ব্যাক হিসাবে খেলেন।
মোরেনো ১৮ বছর বয়সে ২০০৬ সালে তার সিনিয়র অভিষেক করে ক্লাব ইউনিভার্সিডাড ন্যাসিওনালের যুব র‌্যাঙ্কে উঠেছিলেন। এক বছর পরে তিনি বিদেশে চলে যান, ওলন্দাজ দল এজেড আল্কমার-এ যোগ দেন, যেখানে তিনি তার প্রথম লীগ শিরোপা জিতেন। তিনি ২০১১ সালে স্পেনীয় দল এসপানিওলে যোগ দেন, পিএসভি এইন্থোভেনের হয়ে নেদারল্যান্ডসে ফিরে আসার আগে চার বছর দলের সাথে খেলেন। ২০১৭ সালে, মোরেনো রিয়াল সোসিয়েদাদের হয়ে স্পেনে ফিরে যাওয়ার আগে রোমার সাথে অল্প কিছুদিন খেলেছিলেন।
ডোমেইন (দ্ব্যর্থতা নিরসন)
ডোমেইন ' নামটি দিয়ে বোঝানো হতে পারে -
ক্যালকাটা ক্রিকেট অ্যান্ড ফুটবল ক্লাব
ক্যালকাটা ক্রিকেট অ্যান্ড ফুটবল ক্লাব (সংক্ষেপে সিসিঅ্যান্ডএফসি) কলকাতার একটি ক্রিকেট ও ফুটবল ক্লাব। দক্ষিণ কলকাতার বালিগঞ্জে এই ক্লাবটি অবস্থিত। এই ক্লাবে ক্রিকেট ও ফুটবল ছাড়াও রাগবি, হকি, সাঁতার ও টেনিস বিভাগও রয়েছে। ১৭৯২ সালে ক্যালকাটা ক্রিকেট ক্লাব নামে ব্রিটিশরা এই ক্লাব প্রতিষ্ঠা করেন। পরে ক্যালকাটা ফুটবল ক্লাব ও বালিগঞ্জ ক্লাব এই ক্লাবের সঙ্গে সংযুক্ত হয়ে ক্যালকাটা ক্রিকেট অ্যান্ড ফুটবল ক্লাব নাম ধারণ করে।
এই ক্লাবের সদস্যদের মধ্যে উল্লেখযোগ্য হলেন চুনী গোস্বামী, সুভাষ ভৌমিক, সুব্রত ভট্টাচার্য, প্রদীপ চৌধুরী, পি গাঙ্গুলি, শ্যাম থাপা, শান্ত মিত্র প্রমুখ ফুটবলার; কেশবচন্দ্র দত্ত, গুরবক্স সিং, ড. ভেস পেজ, আনন্দ মণ্ডপকা প্রমুখ হকি খেলোয়াড়; পূণ্য বি. ভুটিয়া, দিলীপ দোশী, এ গঙ্গোত্র, দেবাঙ্গ গান্ধী, সৌরভ গঙ্গোপাধ্যায়, সাবা করিম, অরুণ লাল, প্রণব রায়, বিশ্বজিৎ ভৌমিক প্রমুখ ক্রিকেটার এবং চিরদীপ মুখোপাধ্যায়, এনরিকো পিপারনো, লিয়েন্ডার পেজ প্রমুখ টেনিস খেলোয়াড়।
টাইম'স আপ আইনি প্রতিরক্ষা তহবিল
টাইম'স আপ আইনি প্রতিরক্ষা তহবিল হল ওয়াশিংটন ডিসির সদর দপ্তর অবস্থিত একটি সংস্থা, যেটি কর্মক্ষেত্রে যৌন হয়রানির শিকার ব্যক্তিদের আইনি এবং গণ মাধ্যমের সহায়তা প্রদান করে। তহবিলটি ন্যাশনাল উইমেন'স ল সেন্টার বা জাতীয় মহিলা আইন কেন্দ্র (এনডব্লিউএলসি) দ্বারা সংরক্ষিত এবং পরিচালিত হয়। ৫০১(গ)৩ (মার্কিন যুক্তরাষ্ট্রের কর্পোরেশন) হিসেবে এটি একটি অলাভজনক সংস্থা, যারা আদালতে, লোকনীতির ক্ষেত্রে এবং আমাদের সমাজে লিঙ্গ ন্যায়বিচারের পক্ষ সমর্থন করে।
খিলানি
খিলানি (खिलानि, ) হল ঋগ্বেদের ৯৮টি অপ্রামাণিক রচনাবলী স্তোত্রের সংকলন, যেগুলো বাষ্কল শাখায় লিপিবদ্ধ। এগুলি ঋগ্বেদের পাঠ্যের পরবর্তী সংযোজন, কিন্তু এখনও বৈদিক সংস্কৃতের মন্ত্রযুগের অন্তর্গত, অথর্ববেদ, যজুর্বেদ ও সামবেদের সমসাময়িক। খিলানি স্তোত্রের মধ্যে রয়েছে শ্রী সূক্ত, সেইসাথে মহাব্রত অনুষ্ঠানের জন্য কুন্তাপ স্তোত্র, আদি কুরু রাজ্যের নববর্ষের উৎসব।
টাইম'স আপ আইনি প্রতিরক্ষা তহবিল
ইতিহাস
টাইমস আপ আইনি প্রতিরক্ষা তহবিলটি ২০১৮ সালের জানুয়ারিতে প্রতিষ্ঠিত হয়েছিল। এর সহ-প্রতিষ্ঠাতা ছিলেন রবার্টা কাপলান, টিনা শেন এবং ফতিমা গস গ্রেভস। প্রথম দুজন আগেই টাইমস আপ সংগঠনের সাথে যুক্ত ছিলেন এবং ফতিমা ছিলেন জাতীয় মহিলা আইন কেন্দ্রের প্রেসিডেন্ট এবং সিইও। প্রতিষ্ঠার পর থেকে, তহবিলটি টাইমস আপের অন্য দুটি সংস্থা টাইমস আপ নাও এবং টাইমস আপ ফাউন্ডেশন এর থেকে স্বাধীনভাবে কাজ করেছে, এবং জাতীয় মহিলা আইন কেন্দ্র দ্বারা পরিচালিত ও সংরক্ষিত হচ্ছে।
২০২১ সালের আগস্টে, নিউইয়র্কের গভর্নর অ্যান্ড্রু কুওমোর যৌন হয়রানির অভিযোগের তদন্তের পর টাইম'স আপ সংস্থা থেকে কাপলান এবং শেন পদত্যাগ করেন, প্রকাশ পেয়েছিল যে টাইম'স আপ সংস্থার নেতৃস্থানীয়রা কুওমোরকে আইনি পরামর্শ দিয়েছিলেন।  ২০২৩ সালের জানুয়ারিতে, টাইমস আপ নাও এবং টাইমস আপ ফাউন্ডেশন তাদের কার্যক্রম বন্ধ করে দেয় এবং তাদের অবশিষ্ট তহবিলের বেশিরভাগ অংশ টাইমস আপ আইনি প্রতিরক্ষা তহবিলে স্থানান্তর করে।
তহবিলটি জাতীয় মহিলা আইন কেন্দ্র দ্বারা গৃহীত এবং পরিচালিত হয়। তহবিলের বর্তমান পরিচালক জেনিফার মন্ডিনো।
অর্থায়ন
তহবিলটিতে মূলত টাইমস আপ ফাউন্ডেশনের মাধ্যমে তহবিল সংগ্রহ করে অর্থায়ন করা হয়েছিল। টাইমস আপ আইনি প্রতিরক্ষা তহবিলের জন্য ২০১৮ সালের প্রাথমিক তহবিল সংগ্রহের গোফান্ডমি প্রচারণায় তার প্রথম দুই মাসে $২১ মিলিয়ন সংগ্রহ করেছিল।
২০২৩ সালের জানুয়ারী পর্যন্ত, জাতীয় মহিলা আইন কেন্দ্র দ্বারা তহবিল সংগ্রহের মাধ্যমে তহবিলে অর্থায়ন করা হয়।
কাজ
কর্মক্ষেত্রে যৌন হয়রানি সম্পর্কে সম্প্রদায়ের প্রচার এবং শিক্ষার জন্য তহবিলটি সম্প্রদায়-ভিত্তিক সংস্থাগুলিকে অর্থ প্রদান করেছে।
এনডব্লিউএলসি বা জাতীয় মহিলা আইন কেন্দ্রের লিগাল নেটওয়ার্ক ফর জেন্ডার ইক্যুইটির মাধ্যমে, এই তহবিল কর্মক্ষেত্র, শিক্ষা, এবং স্বাস্থ্যসেবাতে যৌন হয়রানি সহ, যৌন বৈষম্য জড়িত পরিস্থিতিতে আইনি সহায়তার জন্য নিপীড়িত ব্যক্তিদের সঙ্গে সংযুক্ত হয়।
সম্মাননা
২০১৯ সালে নিউ ইয়র্ক টাইমস তহবিলটিকে "[টাইমস আপ]-এর মুকুট রত্ন" বলে অভিহিত করেছিল এবং ২০২১ সালে বলেছিল যে উদ্যোগটি সম্ভবত টাইমস আপের সবচেয়ে উল্লেখযোগ্য অর্জনকে প্রতিনিধিত্ব করে।
জার্মানি জাতীয় ক্রিকেট দল
জার্মানি জাতীয় ক্রিকেট দল হচ্ছে আন্তর্জাতিক ক্রিকেট অঙ্গনে জার্মানির প্রতিনিধিত্বকারী একটি ক্রিকেট দল। দলটির সংঘটক জার্মান ক্রিকেট ফেডারেশন ১৯৯১ সাল থেকে আন্তর্জাতিক ক্রিকেট কাউন্সিল (আইসিসির) অধিভুক্ত সদস্য এবং ১৯৯৯ সাল থেকে সহযোগী সদস্য। জাতীয় দলটি আন্তর্জাতিক ক্রিকেটে অভিষেক করে ডেনমার্কের বিপক্ষে ১৯৮৯ সালে, পশ্চিম জার্মানি হিসাবে। দলটি নিয়মিতভাবে ইউরোপীয় ক্রিকেট চ্যাম্পিয়নশীপ প্রতিযোগিতায় খেলে এবং দুইবার বিশ্ব ক্রিকেট লীগ এর নিম্ন বিভাগেও খেলেছে। ২০০১ এ জার্মানি সর্বপ্রথম ও একটিমাত্র বার আইসিসি ট্রফিতে অংশ গ্রহণ করে, যা বর্তমানে ক্রিকেট বিশ্বকাপ বাছাইপর্ব নামে পরিচিত। এপ্রিল ২০১৮তে আন্তর্জাতিক ক্রিকেট কাউন্সিল (আইসিসি) ঘোষণা করে, ১ জানুয়ারি ২০১৯ থেকে সদস্য দেশের মধ্যকার অনুষ্ঠিত সকল টুয়েন্টি২০ খেলা আন্তর্জাতিক খেলার মর্যাদা পাবে। অতপর জার্মানি ও অন্যান্য দলের মধ্যে অনুষ্ঠিত সকল খেলা হবে পূর্ণ টুয়েন্টি২০ আন্তর্জাতিক (টি২০আই) মর্যাদা সম্পন্ন।
জার্মানি তাদের প্রথম টুয়েন্টি২০ আন্তর্জাতিক ম্যাচ খেলে ২০১৯ এর মে মাসে, যখন দলটি বেলজিয়ামের বিপক্ষে ৩ ম্যাচ সিরিজ খেলতে যায় এবং পরবর্তীতে একই মাসে নেদারল্যান্ডস-এ অনুষ্ঠতি ইতালির বিপরীতে ২ ম্যাচের একটি সিরিজ খেলাতে যায়। এই খেলাগুলো পরবর্তীতে দলের জন্য প্রস্তুতি হিসাবে কাজে আসে। যার ফলে টি২০ বিশ্বকাপ ইউরোপীয় বাছাইপর্বের ফাইনালে রানার আপ হয়ে দ্বিতীয় স্থান অর্জন করে। প্রতিযোগিতার শেষ দিনের খেলায় জার্সি গ্রুপ বিজয়ী হয়ে ২০১৯ আইসিসি টি২০ বিশ্বকাপ বাছাইপর্ব প্রতিযোগিতার যোগ্যতা অর্জন করে নেয়, যদিও জার্মানি পূর্বের খেলায় জার্সিকে পরাজিত হয়, তবু নেট রান রেট এর কারণে এগিয়ে যায়।
ইতিহাস
জার্মানি আইসিসির নথিভুক্ত বা অধিভুক্ত সদস্য পদ পায় ১৯৯১ সালে। পশ্চিম জার্মানি হিসেবে দলটি তাদের প্রথম আন্তর্জাতিকে অভিষেক ঘটায় ১৯৮৯ সালে, ডেনমার্কের বিপরীতে ২ ম্যাচের একটি সিরিজে। দলটির আন্তর্জাতিক প্রতিযোগিতার অভিষেক হয় ১৯৯০ সালে গার্নসিতে অনুষ্ঠিত "ইউরোপীয়ান ক্রিকেট কাপ"। তারা ইউরোপীয় ক্রিকেট কাউন্সিলের একটি প্রতিযোগিতার আয়জন করে ১৯৯৬ সাল (যা পরবর্তীতে ইউরোপীয়ান ন্যাশন কাপ নামে পরিচিত ছিল।) তারা ফ্রান্স, পর্তুগাল, এবং সুইডেন সাথেও খেল। এবং ১৯৯৭ এর ফাইনালে রানার আপ হয়ে প্রতিযোগিতা শেষ করে। ফাইনালে ফ্রান্সের সাথে ১ রানের ব্যবধানে হেরে যায়। বিজয়ী রানটি সংগ্রহ করে ডেভিড বোরডেস, যার মাথার খুলিতে প্রচণ্ডরকমের আঘাতপ্রাপ্ত (স্কার্ল ফ্রাক্‌চার) ছিলেন।
১৯৯৮ সালে জার্মান দলটি ইউরোপীয়ান চ্যাম্পিয়নশীপে প্রথমবারের মত প্রতিযোগিতায় আসে এবং সপ্তম স্থান নিয়ে বিদায় হয়ে যায়। পরবর্তী বছরেই আইসিসির সহযোগী সদস্যপদ লাভ করে এবং ২০০০ সালের ইউরোপীয়ান চ্যাম্পিয়নশীপ খেলে রানার আপ হয়।
They played at the 2001 ICC Trophy in Canada, their first and, to date, only appearance in the ICC Trophy. They failed to progress beyond the first round and again finished as runners up to Gibraltar in Division Two of the European Championship the following year. They also played in Division Two in 2004, finishing third, and in 2006, again finishing third.
In September 2018, Germany qualified from Group A of the 2018–19 ICC World Twenty20 Europe Qualifier to the Regional Finals of the tournament.
রেকর্ড ও পরিসংখ্যান
আন্তর্জাতিক খেলার সারাংশ — জার্মানি
টুয়েন্টি২০ আন্তর্জাতিক
সর্বাধিক টি২০আই উইকেট সংগ্রহকারী
রেকর্ড সম্পূর্ণ টি২০আই খেলা নং #807পর্যন্ত। সর্বশেষ হালনাগাদ ২০ জুন ২০১৯
চাদ জাতীয় ফুটবল দল
চাদ জাতীয় ফুটবল দল (Chad national football team) হচ্ছে আন্তর্জাতিক ফুটবলে চাদের প্রতিনিধিত্বকারী পুরুষদের জাতীয় দল, যার সকল কার্যক্রম চাদের ফুটবলের সর্বোচ্চ নিয়ন্ত্রক সংস্থা চাদীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৬৪ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৬১ সালের ২৫শে ডিসেম্বর তারিখে, চাদ প্রথমবারের মতো আন্তর্জাতিক খেলায় অংশগ্রহণ করেছে; কোত দিভোয়ারের আবিজানে অনুষ্ঠিত চাদ এবং নাইজারের মধ্যকার উক্ত ম্যাচটি ২–২ গোলে ড্র হয়েছে।
২০,০০০ ধারণক্ষমতাবিশিষ্ট ওমনিস্পোর্টস ইদ্রিস মহমত উয়া স্টেডিয়ামে লে সাও নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় চাদের রাজধানী এনজামেনায় অবস্থিত। বর্তমানে এই দলের ম্যানেজারের দায়িত্ব পালন করছেন আমান আদুম তুনিয়া এবং অধিনায়কের দায়িত্ব পালন করছেন ভায়াংকারার আক্রমণভাগের খেলোয়াড় এজেকিয়েল এন'দুয়াসেল।
চাদ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সেও চাদ এপর্যন্ত একবারও অংশগ্রহণ করতে সক্ষম হয়নি।
র‌্যাঙ্কিং
ফিফা বিশ্ব র‌্যাঙ্কিংয়ে, ২০১৬ সালের এপ্রিল মাসে প্রকাশিত র‌্যাঙ্কিংয়ে চাদ তাদের ইতিহাসে সর্বোচ্চ অবস্থান (৯৭তম) অর্জন করে এবং ১৯৯৭ সালের জুন মাসে প্রকাশিত র‌্যাঙ্কিংয়ে তারা ১৯০তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে চাদের সর্বোচ্চ অবস্থান হচ্ছে ১১১তম (যা তারা ১৯৭৭ সালে অর্জন করেছিল) এবং সর্বনিম্ন অবস্থান হচ্ছে ১৫৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
সুবর্ণভূমি বিমানবন্দর
সুবর্ণভূমি বিমানবন্দর (ท่าอากาศยานสุวรรณภูมิ) থাইল্যান্ডের ব্যাংককে অবস্থিত বিশ্বের চতুর্থ বৃহত্তম আন্তর্জাতিক বিমানবন্দর। এছাড়াও বিমানবন্দরটি ব্যাংকক আন্তর্জাতিক বিমানবন্দর নামে পরিচিত। ব্যাংককের আরেকটি আন্তর্জাতিক বিমানবন্দর হচ্ছে ডন মুয়াং আন্তর্জাতিক বিমানবন্দর। ১৫ সেপ্টেম্বর, ২০০৬ তারিখে সীমিত পরিসরে অভ্যন্তরীণ রুটে আনুষ্ঠানিকভাবে উড্ডয়ন করে। এরপর একই বছরের ২৮ সেপ্টেম্বর তারিখে অভ্যন্তরীণ ও আন্তর্জাতিক পর্যায়ে বাণিজ্যিকভিত্তিতে চলাচল করছে।
রাজা ভূমিবল অতুল্যতেজ কর্তৃক ‘সুবর্ণভূমি’ নামটি গৃহীত হয় যা সোনালী রাজতন্ত্রকে তুলে ধরে। হেলমুট জন অব মার্ফি / জন আর্কিটেকটস কর্তৃক ভবনের নকশা প্রণয়ন করা হয়। আইটিও জেভি মূলতঃ এর অবকাঠামো নির্মাণ করে। বিমানবন্দরে পৃথিবীর সর্বাপেক্ষা উঁচু ও মুক্ত অবস্থায় দাঁড়ানো কন্ট্রোল টাওয়ার রয়েছে যার উচ্চতা ১৩২.২ মিটার। এছাড়াও ৫৬৩,০০০ বর্গমিটারের বিশ্বের চতুর্থ বৃহৎ একক ভবন টার্মিনাল রয়েছে।
বিশ্বের দশম ও এশিয়ায় ষষ্ঠ ব্যস্ততম বিমানবন্দর এটি। এছাড়াও দেশের শীর্ষে থেকে ২০১২ সালে ৫৩ মিলিয়ন যাত্রী বহন করে। সর্বমোট ৯৫টি বিমান স্থাপিত বিমানঘাঁটিতে রয়েছে। ২০১২ সালে ইনস্টাগ্রামে বিশ্বের সর্বাপেক্ষা জনপ্রিয় স্থানরূপে দেখানো হয়েছে।
ইতিহাস
১৯৬০-এর দশকের শুরুতে ব্যাংককে দ্বিতীয় আন্তর্জাতিক বিমানবন্দর হিসেবে নির্মাণের পরিকল্পনা নেয়া হয়। এরপর ১৯৬৮-এর প্রথমদিকে এটির নির্মাণ কাজ ধীরগতিতে শুরু হয়। ফলে এ প্রকল্পটি নির্ধারিত সময়সীমার পাঁচ থেকে সাত বছর পরে শেষ হবে বলে সমালোচকেরা মন্তব্য করতে থাকেন।
১৯৭৩ সালে ৩২.৪ বর্গকিলোমিটার ভূমি অধিগ্রহণের মাধ্যমে ক্রয় করা হয়। ২৩ সেপ্টেম্বর, ২০০৫ তারিখে থাই বিমানবন্দর কর্তৃপক্ষ ৯৯জন বৌদ্ধ সন্ন্যাসী আমন্ত্রণ জানিয়ে উদ্বোধনী অনুষ্ঠান করে। ৩ ও ২৯ জুলাই, ২০০৬ তারিখে পূর্ণাঙ্গভাবে বিমানবন্দরে পরীক্ষামূলকভাবে বিমান পরিচালনা করে।
বিতর্ক
জানুয়ারি, ২০০৭ সালে সুবর্ণভূমির রানওয়েতে চাকার দাগ খুঁজে পায়। এরফলে পূর্বদিকের রানওয়েটি মেরামতের জন্য বন্ধ করে দেয়া হয়। বিমানবন্দর কর্তৃপক্ষ ও বিমানের প্রতিনিধিগণ নিরাপত্তার কারণে পার্শ্ববর্তী ডন মুয়াং বিমানবন্দরে অবতরণের পরামর্শ দেয়। ২৭ জানুয়ারি, ২০০৭ তারিখে বিমান পরিচালনা অধিদপ্তর বিমানবন্দরের নিরাপত্তার সনদ নবায়ণে অস্বীকৃতি জানায়। কেননা, থাই আইন অনুযায়ী আইসিএও’র চাহিদা অনুযায়ী প্রয়োজনীয় যোগ্যতা গ্রহণ করেছিল ও বিমান পরিচালনা অব্যাহত রাখে।
ওয়াসিফ আলি মির্জা
সৈয়দ স্যার ওয়াসিফ আলী মির্জা খান বাহাদুর কেসিএসআই কেসিভিও (৭ জানুয়ারি ১৮৭৫ - ২৩ অক্টোবর, ১৯৫৯) মুর্শিদাবাদের নবাব ছিলেন। স্যার ওয়াসিফ আলী মির্জা শরবর্ন স্কুল, রাগবি স্কুল এবং পরে ট্রিনিটি কলেজে শিক্ষাদান করেন। তিনি তার পিতা হাসান আলী মির্জা খান বাহাদুরের ২৫ ডিসেম্বর ১৯০৬ সালে মৃত্যুবরণ করেন। ১৯৩১ সালের ১১ ডিসেম্বর ওয়াসিফ আলীকে তার এস্টেটের প্রশাসনকে ১৯ লক্ষ টাকা ঋণ প্রদানের পর ভারত সরকারকে আত্মসমর্পণ করতে বাধ্য করা হয়। ১৯৪৭ সালের ১৫ আগস্ট রাডক্লিফ পুরস্কারটি পাকিস্তানের মুর্শিদাবাদ জেলার জন্য বরাদ্দ করা হয় এবং পাকিস্তানি পতাকা হজত করে পাকিস্তানে পতাকা উত্তোলন করা হয় কিন্তু দুই দিনের মধ্যে দুই রাজ্যে খুলনা, যা এখন বাংলাদেশে বিনিময় হয় এবং তারপর ভারতের পতাকা উল্টে ফেলা হয় ১৭ আগস্ট, ১৯৪৭ তারিখে মহা প্রাসাদে। ভারত সরকারও তাকে ১৯৫৩ সালে তার সমস্ত এস্টেটে পুনর্নির্মাণ করে। ওয়াসিফ আলীও হিন্দু-মুসলিম ইউনিটি অ্যাসোসিয়েশনের প্রতিষ্ঠাতা এবং ১৯৩৭ সালে আঞ্জুমান-ই-মুসুলমান-ই নামে প্রতিষ্ঠাতা ছিলেন। -Bangla। নওয়াবও ওয়াসিফ মঞ্জিল তৈরি করেন।
২৩ অক্টোবর, ১৯৫৯ সালে কলকাতায় ৮৫ টি পার্ক স্ট্রিটে তার কলকাতা আবাসিক ভবনে ৮৪ বছর বয়সে স্যার ওয়াসিফ আলীর মৃত্যু হয়। তিনি তার জ্যেষ্ঠ পুত্র ওয়ারিস আলী মির্জা খান বাহাদুরের নেতৃত্বে ছিলেন।
শেষের জীবন
ডান|থাম্ব|স্যার ওয়াসিফ আলী মির্জা খান বাহাদুর নওয়াব তার পোশাক পরা স্যার ওয়াসিফ আলী ১৮৯৫ থেকে ১৮৯৯ সাল পর্যন্ত তার পিতা হাসান আলী মির্জার পক্ষে ১৮৯৯ খ্রিষ্টাব্দে মুর্শিদাবাদ পৌরসভার সভাপতিত্ব করেন এবং রাজা-সম্রাট এডওয়ার্ড সপ্তম এবং রানী-সম্রাট এর সমাধিতে বাংলার প্রতিনিধিত্ব করেন। ১৯০২ সালে লন্ডনে ওয়েস্টমিনস্টার অ্যাবিতে আলেকজান্দ্রা এবং রাজা-সম্রাট জর্জ ভি এবং রানী সম্রাট মেরিের মধ্যে একই স্থানে ১৯১১ সালে স্যার ওয়াসিফ আলী মুর্শিদাবাদের নবাব হিসেবে ২৫ ডিসেম্বরে, ২৫ ডিসেম্বর মারা যান তার পিতা হাসান আলী মির্জা। আইহতিশাম উল-মুলক (দেশ শাসনকর্তা), রাশু-দৌলাহ (রাষ্ট্রীয় প্রিমিয়ার), আমির উল-ওমরাহ (মহামান্য নোবেল) এবং মহাবৎ জং (যুদ্ধের হিরো) এর প্রাচ্যীয় শিরোনামের অধীনে। স্যার ওয়াসিফ আলীও আট বারের জন্য বঙ্গীয় আইন পরিষদের সদস্য ছিলেন এবং তিনি পৌরসভার বিষয়ে সুদ গ্রহণ করতেন এবং কলকাতা ঐতিহাসিক সমাজের পৃষ্ঠপোষক ছিলেন। নবাব তার এস্টেট এবং দক্ষ জনসাধারণের দখলে পরিচালনার দক্ষতার জন্য বিখ্যাত। নবাব তার ইংরেজি ও উর্দু কবিতার জন্যও সুপরিচিত। তিনি বই "এ মাইন্ড এর প্রজনন" (১৯৩৪) এর লেখকও।
উপর ১১ ডিসেম্বর ১৯৩১, ওয়াসিফ আলী একটি ঋণ যাচাই এর পর ভারত সরকার তার এস্টেটে প্রশাসনের আত্মসমর্পণ করতে বাধ্য হয় ₹ ১৯ লক্ষ টাকা। ১৯৪৭ সালের ১৫ আগস্ট রাডক্লিফ পুরস্কারটি পাকিস্তানের মুর্শিদাবাদ জেলার জন্য বরাদ্দ করা হয় এবং পাকিস্তানি পতাকা হজত করে পাকিস্তানে পতাকা উত্তোলন করা হয় কিন্তু দুই দিনের মধ্যে দুই রাজ্যে খুলনা, যা এখন বাংলাদেশে বিনিময় হয় এবং তারপর ভারতের পতাকা উল্টে ফেলা হয় ১৭ আগস্ট, ১৯৪৭ তারিখে মহা প্রাসাদে। ভারত সরকারও তাকে ১৯৫৩ সালে তার সমস্ত এস্টেটে পুনর্নির্মাণ করে। ওয়াসিফ আলীও হিন্দু-মুসলিম ইউনিটি অ্যাসোসিয়েশনের প্রতিষ্ঠাতা এবং ১৯৩৭ সালে আঞ্জুমান-ই-মুসুলমান-ই নামে প্রতিষ্ঠাতা ছিলেন। নওয়াব এছাড়াও ওয়াসিম মঞ্জিল নির্মিত, এবং তার পরে এটি নামকরণ।
মৃত্যু এবং উত্তরাধিকার
স্যার ওয়াসিফ আলী ৮৪ বছর বয়সে কলকাতায় ৮৫ টি পার্ক স্ট্রিটে ২৩ অক্টোবর ১৯৫৯ সালে মারা যান। তিনি ছয় পুত্র ও ছয় মেয়ে রেখে যান এবং তার বড় ছেলে ওয়ারিস আলী মির্জা খান বাহাদুর